Samandráttur: Línuskip: Tey flestu ísfiskalínuskipini eru til fiskiskap undir Føroyum. Vit vanta at fleiri koma inn fyrst í vikuni og so nøkur miðskeiðis í vikuni, tí tá er streymurin í hæddini. Skipini fáa mest av toski og hýsu, tó fær onkur meir av brosmu og longu. Fiskaríið er brúkiligt. Frystilínuskipini eru øll við Flemish Kap. Útróður: Streymurin harðnar út á vikuna og veðri verður heldur ikki av tí besta. Tí vantað vit lítið av útróðri hesa vikuna. Djúpvatnstrolarar: Trýggjir fiska svartkalva, men eru nýliga byrjaðir túr. Tí er ikki vantandi at teir koma inn fyrr enn síðst vikuni. Partrolarar: Vit vantað at eitt par landar mánadagin og so nøkur pør seinni í vikuni. Fiskaríið er framvegis smáligt. Trolbátar: Tríggjir trolbátar fiska havtasku og tveir fiska tosk og hýsu. Fiskaríið er so nøkurlunda. Helst landa teir miðskeiðis í vikuni. Garnaskip: Tveir fiska svartkalva og koma helst at landa síðst í vikuni. Fiskaríið er brúkiligt.